សូមគោរពជូន

របាយការណ៍ខ្លី ស្ដីពី

កតិកាសញ្ញាស្ដីពីទេសន្តរប្រវេសន៍ដោយសុវត្ថិភាព រៀបរយ និងស្របច្បាប់ (GCM)

* ព្រះរាជាណាចក្រកម្ពុជា បានចូលជាសមាជិកនៃកតិកាសញ្ញាពិភពលោក បន្ទាប់ពីបានចូលរួមសកម្មភាពចាប់តាំងពីជំហានដំបូង នៅថ្នាក់ជាតិ ថ្នាក់តំបន់​ រហូតដល់ចូលរួមអនុម័តខ្លឹមសាររួមនៃកាតិកាសញ្ញាពិភពលោក នាថ្ងៃទី១០ ខែធ្នូ ឆ្នាំ២០១៨ នៅទីក្រុងម៉ារ៉ាកិច ប្រទេស ម៉ារ៉ុក ។ កម្ពុជាជាអ្នកគាំទ្រ និងបានក្លាយជាសមាជិកជ័យលាភីនៃគំនិតផ្ដួចផ្ដើម ហើយក៏ជាប្រទេសមួយក្នុងចំណោម៣០ប្រទេសដំបូងដែលទទួលអនុវត្ត និងមានឱកាសផ្ដល់មេរៀនដែលជាការយល់ដឹងសំខាន់ៗនិងការអនុវត្តល្អៗទៅកាន់ប្រទេសផ្សេងៗទៀតអនុវត្តតាម។
* នៅថ្ងៃទី១៩ ខែធ្នូ ឆ្នាំ២០១៨ កតិកាសញ្ញាស្ដីពីទេសន្តរប្រវេសន៍ដោយសុវត្ថិភាព រៀបរយ និងស្របច្បាប់ (GCM) ត្រូវបានអនុម័តអនុវត្តដោយមហាសន្និបាតអង្គការសហប្រជាជាតិ។ កម្ពុជា គឺជាប្រទេសហត្ថលេខីមួយ។
* ឆ្នាំ ២០១៩ អង្គការ IOM បានជួបពិភាក្សាការងារអំពី ការអនុវត្តកតិកាសញ្ញាចាសកលស្ដីពីទេសន្តរប្រវេសន៍ (Global Compact on Migration) ជាមួយអង្គការ IOM ពីទីស្នាក់ការកណ្ដាលនៅសហរដ្ឋអាមេរិក ជាមួយលោកស្រី Christin Parko ប្រធានអង្គការ IOM ប្រចាំនៅកម្ពុជា អំពីកិច្ចសហការក្នុងការអនុវត្ត GCM
* ឆ្នាំ២០២០
  + សិក្ខាសាលាថ្នាក់ជាតិ ស្ដីពីសូចនាករទេសន្តរប្រវេសន៍នៅកម្ពុជា និងការត្រៀមអនុវត្តកតិកាសញ្ញាពិភពលោកស្ដីពីទេសន្តរប្រវេសន៍ដោយសុវត្ថិភាព រៀបរយ និងស្របច្បាប់ សហការរៀបចំដោយ​ អគ្គលេខាធិការដ្ឋាន គជបជ និងអង្គការ
  + IOMកិច្ចប្រជុំក្រុមការងារបច្ចេកទេស គជបជ និងអង្គការ IOM ដើម្បីពិភាក្សាអំពីគោលបំណងកតិកាសញ្ញាពិភពលោក
* ឆ្នាំ ២០២១
  + នៅថ្ងៃទី ១៣ ខែមករា ឆ្នាំ ២០២១ សម្តេចអគ្គមហាសេនាបតីដេជោ ហ៊ុន សែន បានសរសេរលិខិត ទៅអគ្គលេខាធិការអង្គការ ទេសន្តរប្រវេសន៍អន្តរជាតិ នៅទីក្រុង ហ្សឺណែវ ប្រទេសស្វីស អំពីការប្តេជ្ញាចិត្ត របស់ព្រះរាជាណាចក្រកម្ពុជា ចូលរួមជាប្រទេស ឈានមុខ ក្នុងការអនុវត្តកាតិកាសញ្ញាពិភពលោក(Champion Country for GCM Initiative) ដោយទទួលបានការស្វាគមន៍យ៉ាងកក់ក្តៅពី លោក អង់តូនីញ៉ូ វីតូរីណូ (Antonio Vitorino) អគ្គលេខាធិការអង្គការទេសន្តរប្រវេសន៍អន្តរជាតិ នៅក្នុងខែកុម្ភៈឆ្នាំ២០២១ ។
  + កិច្ចប្រជុំពិគ្រោះយោបល់ថ្នាក់ជាតិស្ដីពីការលើកកម្ពស់ការជ្រើសរើសពលករប្រកបដោយយុត្តិធម៌ និងក្រមសីលធម៌ រវាងច្រកទេសន្តរប្រវេសន៍ការងារពីប្រទេសកម្ពុជានៅប្រទេសថៃ
  + សិក្ខាសាលាពិគ្រោះយោបល់លើកទី៣ ស្តីពីការពង្រឹងសេវាសម្របសម្រួលដើម្បីសុវត្ដិភាពពលករ និងសហគមន៍
  + គណៈកម្មាធិការជាតិ គ.ជ.ប.ជ. សហការជាមួយIOM បើកកិច្ចប្រជុំថ្ងៃទី១២ ខែមករា ឆ្នាំ២០២១ធ្វើការ ណែនាំការរៀបចំបំពេញសំណួរនិងធ្វើរបាយការណ៍ សូចនាករ អភិបាលកិច្ចទេសន្តរប្រវេសន៍ និងពិភាក្សាការអនុវត្តកតិការសញ្ញាពិភពលោកសម្រាប់ទេសន្តរប្រវេសន៍​ដោយសុវត្ថិភាព រៀបរយ និងស្របច្បាប់ / Global Compact for Safe, Orderly and Regular Migration តាមកាតព្វកិច្ច ដែលសមាជិកកតិសញ្ញានេះត្រូវធ្វើរបាយការណ៍លើកទី១ជូនសហប្រជាជាតិឱ្យបានទាន់ពេល តាមការកំណត់ធ្វើរបាយការណ៍ជារៀងរាល់ ៤ឆ្នាំម្តង។
* ខែឧសភា ឆ្នាំ២០២២ ដោយទទួលបានការចាត់តាំងពីសម្តេចអគ្គមហាសេនាបតី តេជោ ហ៊ុន ​សែន នាយករដ្ឋមន្រ្តី ប្រតិភូនៃគណៈកម្មាធិការជាតិ ប្រយុទ្ធប្រឆាំងអំពើជួញដូរមនុស្សកម្ពុជា គ.ជ.ប.ជ ដឹកនាំដោយលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ឯកឧត្តម ញឹក វណ្ណារ៉ា រដ្ឋលេខាធិការក្រសួងសង្គមកិច្ច អតីតយុទ្ធជន និងជាអនុប្រធានក្រុមការងារការពារជនរងគ្រោះ នៃគ.ជ.ប.ជ បានបន្តចូលរួមក្នុងវេទិកាអន្តរជាតិលើកទី១ ស្តីពីការពិនិត្យឡើងវិញនូវការអនុវត្តកតិកាសញ្ញាពិភពលោក ស្តីពីទេសន្តរប្រវេសន៍ដោយសុវត្ថិភាព រៀបរយ និងស្របច្បាប់ (First International Review Forum on GCM) ដែលប្រព្រឹត្តទៅ ពីថ្ងៃទី១៧ ដល់ទី ២០ ខែឧសភា នៅទីក្រុងញូវយ៉ក ក្នុងនោះ ក៏មានពិភាក្សាអំពីផែនការក្នុងការអនុវត្ត កតិកាសញ្ញាពិភពលោក សម្រាប់ឆ្នាំ២០២២ ដល់២០២៤ ផងដែរ ។ តំណាងកម្ពុជាបានធ្វើការប្ដេជ្ញាចិត្តក្នុងនាមរាជរដ្ឋាភិបាលក្នុងបរិបទនៃវេទិការវាយតម្លៃទេសន្តរប្រវេសន៍អន្តរជាតិ (IMRF) ក្នុងពេលនោះដែរ។ និងមានចូលរួមកិច្ចប្រជុំជាបន្តបន្ទាប់។

កម្ពុជាបានសម្រេចជ្រើសរើសគោលបំណងចំនួន៣សំខាន់មកដាក់ជាផែនការសម្រាប់អនុវត្ត គឺ

* គោលបំណងទី១ (obj.1) ប្រមូល និងប្រើប្រាស់ទិន្នន័យដែលអាចជោះជាក់បាន និងមានការបែងចែកតាមប្រភេទជាមូលដ្ឋាន សម្រាប់ការរៀបចំគោលនយោបាយផ្អែកលើភស្តុតាង
* គោលបំណងទី២ (obj.11) គ្រប់គ្រងព្រំដែនរួមគ្នា ដោយសុវត្ថិភាព និងស៊ីសង្វាក់គ្នា
* គោលបំណងទី៣ (obj.23) ពង្រឹងកិច្ចសហប្រតិបត្តិការអន្តរជាតិ និងភាពជាដៃគូសកលស្ដីពីទេសន្តរប្រវេសន៍ប្រកបដោយសុវត្ថិភាព រៀបរយ និងស្របច្បាប់។
* ពិធីដាក់ឱ្យដំណើការ “ការដាក់បញ្ចូលកម្មវិធីបណ្ដុះបណ្ដាលទេសន្ដរប្រវេសន៍ដោយសុវត្ថិភាពក្នុងកម្មវិធីសិក្សាអប់រំបណ្ដុះបណ្ដាលបច្ចេកទេស និងវិជ្ជាជីវៈ” ។
* កិច្ចប្រជុំបច្ចេកទេសថ្នាក់ជាតិ ស្ដីពីការរៀបចំផែនការជាតិសម្រាប់អនុវត្តកតិកាសញ្ញាពិភពលោក ស្ដីពីទេសន្តរប្រវេសន៍ប្រកបដោយសុវត្ថិភាព រៀបរយ និងស្របច្បាប់។
* សិក្ខាសាលារៀបចំ ផែនការសកម្មភាពប្រចាំឆ្នាំស្ដីពី សុខភាពជនទេសន្តរប្រវេសន៍ ២០២៣ - ២០២៥
* សិក្ខាសាលាស្តីពីការបង្កើតនីតិវិធីបទដ្ឋាន នៃយន្តការបញ្ជូនថ្នាក់ជាតិសម្រាប់ជនរងគ្រោះដោយអំពើរជួញដូមនុស្ស និងជនទេសសន្តប្រវេសន៏ដែលងាយរងគ្រោះ។
* យើងទទួលបានការគាំទ្រពី អង្គការ IOM ប្រចាំនៅកម្ពុជា ថ្នាក់តំបន់ និងនៅអង្គការសហប្រជាជាតិក្នុងការអនុវត្តសកម្មភាពប្រយទ្ធប្រឆាំងអំពើជួញដូរមនុស្ស ការចូលរួមរៀបចំដំណើរការ រៀបចំខ្លឹមសារនៃកតិកាសញ្ញាពិភពលោក ទទួលស្គាល់ និងដាក់បញ្ចូលកម្ពុជា ក្នុងបញ្ជីនៃប្រទេស ជើងឯក ឬឈានមុខ (Champion Country) ក្នុងការអនុវត្តកតិកាសញ្ញាពិភពលោក ស្តីពីទេសន្តរប្រវេសន៍ ដោយសុវត្ថិភាព រៀបរយ និងស្របច្បាប់
* IOM បានបន្តគាំទ្រថវិកា និងបច្ចេកទេស ក្នុងការរៀបចំជាគោលនយោបាយ សុខភាពទេសន្តរប្រវសន៍ ដែលជាកិច្ចសហការ រវាងក្រសួងសុខាភិបាល និង គ.ជ.ប.ជ ព្រមទាំងចុះស្រាវជ្រាវតាមបណ្តាខេត្ត រៀបចំផែនការ ១០ឆ្នាំ សម្រាប់ការអនុវត្តគោលនយោបាយនេះ ។
* ឆ្នាំ ២០២៣
  + កិច្ចប្រជុំបច្ចេកទេសថ្នាក់ជាតិ ស្ដីពីការពិនិត្យកែសម្រួលផែនការជាតិសម្រាប់អនុវត្តកតិកាសញ្ញាពិភពលោក ស្ដីពីទេសន្តរប្រវេសន៍ប្រកបដោយសុវត្ថិភាព រៀបរយ និងស្របច្បាប់។